5. ΝΟΜΟΣ υπ’ αριθ. 4088 της 6/14 Μαρτ. 1929 Περί παραχωρήσεως του προνομίου του γεωργικού ενεχυρογράφου εις νομικά πρόσωπα ασκούντα εμπόριον λιπασμάτων. Άρθρον μόνον.-1.Δια Δ/τος, εκδιδομένου κατά τους εν άρθρ. 13 του Νόμ. 2184 του 1920 «περί γεωργικού ενεχυρογράφου» τύπους και κατόπιν συμφώνου γνωμοδοτήσεως των εν τω Υπουργείω Γεωργίας συμβουλίου συνεταιρισμών και γεωργικού συμβουλίου, δύναται ίνα το κατά τον Νόμον τούτον προνόμιον του γεωργικού ενεχυρογράφου παραχωρηθή και εις αλλοδαπά ή ημεδαπά νομικά πρόσωπα, παρασκευάζοντα ή εισάγοντα λιπάσματα και παρέχοντα αυτά εις γεωργούς ή γεωργικούς συνεταιρισμούς επί πιστώσει. 2.Τα νομικά ταύτα πρόσωπα δέον να έχωσιν εξασκήσει το εμπόριον των λιπασμάτων εν Ελλάδι επί μίαν τουλάχιστον τριετίαν και να εισήγαγον ή να παρήγαγον εν τη χώρα τουλάχιστον πεντακοσσίους τόννους λιπασμάτων ετησίως και κατά μέσον όρον, με σύνολον λιπαντικών μονάδων τουλάχιστον δέκα επί τοις εκατόν. Βάσει του ανωτέρω Νόμου το προνόμιον του γεωργικού ενεχυρογράφου παρεχωρήθη εις τους: α)Αδελφούς Α. Καλλέργη, αντιπροσώπους της Εταιρείας ΑΜΕRICAN GYANAMID Gο. Νέας Υόρκης (Π.Δ. 26/28 Ιουν. 1929). β)Γεωργικήν Τράπεζαν της Ελλάδος (Π.Δ. 30 Ιαν./5 Φεβρ. 1930). γ)SUPERPHOSPHATFABRIK NORDENHAM A.G. (Π.Δ. 7/13 Ιουν. 1930). δ)ANGLO-CONTINENTAL QUANE WORKS LTD. Λονδίνου (Π.Δ. 7/13 Ιουν. 1930).

[Source: greek_legal_code_raptarchis | Tokens: 1115]